Lav et referat af nedenstående tekst:

Tekst:
Rundt regnet 300 elever fra Forberedende Grunduddannelse (FGU) i Aalborg er så utilfredse med forholdene og undervisningen på uddannelsen, at de tirsdag formiddag valgte at demonstrere foran skolen på Sohngårdsholmsvej. Eleverne protesterede over, at der mangler undervisningslokaler, og at nogle elever derfor skal sidde ude på gangen, og at der mangler lærere, hvilket går ud over undervisningen. - Vi synes ikke, at FGU’en får nok ressourcer. Det kan være penge til lokaler eller undervisere, og det vil vi gerne gøre opmærksom på, siger elev og medlem af elevrådet på FGU Aalborg Kirsten Bundgaard. Håber politikerne lytter Hun håber, at dagens timelange protestaktion med kampråb, taler, bannere og kampkage kan være med til at råbe politikerne på Christiansborg op. - Vi vil gerne have, at undervisningsministeren får øje på FGU og ser, at den er lige som alle andre uddannelser. Det kan godt være, at vi går her for at forberede os, men vi burde også få de samme ressourcer som alle andre, siger Kirsten Bundgaard. FGU er for elever, der endnu ikke synes, at de er klar til en gymnasie- eller erhvervsuddannelse, og de kan gå på FGU i op til to og et halvt år. Kirsten Bundgaard var glad for opbakningen til demonstrationen - både fra klassekammeraterne og lærerne. Elever og lærere kæmper for bedre forhold For underviserne er heller ikke tilfredse med forholdene på FGU. - Eleverne kæmper for det samme, som lærerne kæmper for, og jeg håber, at vi får råbt politikerne op og får sat fokus på, at der mangler ressourcer og bedre rammer til at tage os af de elever, der går her, siger lærer Mads Larsen, FGU Aalborg. Han kan godt leve med, at eleverne brugte en times tid på at demonstrere i stedet for at modtage undervisning. - En gang imellem skader en smule civil ulydighed ikke. Det handler om at skaffe nogle bedre rammer for uddannelsen og tage ansvar for sin egen fremtid, og det synes jeg, at eleverne også gør i dag, så det kan jeg kun bakke 100 procent op om, siger Mads Larsen. Han mener, at eleverne på FGU bliver dårligere stillet end elever på andre uddannelser. - Vi har rigtig mange elever, der døjer med angst, ADHD og andre diagnoser. Men FGU er et af de eneste steder, hvor man ikke kan få støtte til psykiske handicap, siger Mads Larsen. Også på landets andre FGU-skoler var der i dag lignende protestaktioner som i Aalborg.

Referat:
FGU-elever boykottede undervisningen i en time – og de får opbakning fra lærerne.